Tiger morí 3. - Romanová, Muriel francúzska autorka 1968; Činovská, Marta (Bratislava Slovart s.r.o., 2009)
Posledný diel trilógie o slávnom cestovateľovi nás zavedie do Číny v 13. storočí. Marco Polo sa teší na dvore Veľkého chána mimoriadnej priazni. Chubilaj mu zveruje tajné poslanie: spísať Históriu ríše. Sekta Bieleho lotosu splieta sprisahania a intrigy, záhadný požiar v tlačiarni zničí všetky exempláre knihy Veľkého chána a následníka trónu nevysvetliteľne umiera. Syn Marca Pola sa ocitne v sieti sprisahania proti vladárovi. Odvážny cestovateľ pochopí, že v zemi, ktorú tak miluje, je stále iba cudzincom. S vyprahnutou dušou opúšťa s rodinou Čínu. Keď sa po dlhej a strastiplnej ceste karavána vracia do Benátok, nikto Marcovi neverí. Vo väzení, kam sa Marco dostal počas vojny Benátok s Janovom, splní sľub Veľkému chánovi. Kniha zázrakov sa stane jedinečným svedectvom o jeho neuveriteľnom putovaní. Rozprávanie o rokoch 1282 až 1324, je príbehom muža, ktorý sa stal legendou a inšpiráciou ďalších veľkých cestovateľov od Krištofa Kolumba po Magalhaesa.
Keywords: Marco Polo -- benátsky kupec, ktorý sa preslávil svojimi správami o cestách v Číne. Bol to prvý Európan, ktorý podrobnejšie poznal východnú Áziu -- 15. september 1254 - 8. január 1324; Marco Polo; francúzska literatúra; historické romány -- 13. storočie; dobrodružné príbehy; Čína; biografické romány